
Tolerància Zero a Barcelona 


Jordi Hereu i Joan Clos decideixen fer invisible 

LA PROTESTA QUE NO AFAVOREIX LA IMATGE DEL ÏRIPARTIT 

L'Ajuntament ordena desallotjar 
a cops de porra les acampades 
solidàries de l'avinguda Diagonal 

Destrossa de tendes, gasos lacrimògens, robatori 

de pertinences i una vintena de ferits i contusionats 


Barcelona.- El cosd'antiavalotsde la guàrdia 
urbana de Barcelona, en dues ocasions con¬ 
secutives ha executat les ordres que prove¬ 
nien dels polítics del govern tripartit de la 
ciutat: desallotjar a cops de porra a les 
desenes de membres d'entitats que prete¬ 
nien acampar a la gespa de l'avinguda 
Diagonal per reclamar solidaritat amb els 
pobles empobrits del planeta. 

Es tractava d'una acampada planificada fins 
la data límit del proper 24 de desembre i 
que pretenia posar sobre la taula aquestes 
reivindicacions mitjançant xerrades i tallers 
als mateixos parterres de la Diagonal a 
l'alçada del Palau Reial. Però les ordres eren 
clares, s'havia d'impedir que acampessin. El 
context polític no és el mateix que el d'ara 
fa un any i pertant l'objectiu reivindicatiu de 
l'acampada hauria anat dirigit als partits de 
la suposada esquerra que ara governa i no al 
PP com aleshores. 

Com es van executar les ordres 
Els antiavalots de la guàrdia urbana (amb el 
nom d'UPAS) van arribar dilluns a la tarda, tal 
i com havien fet el diumenge en sis furgons 
que provenien de la seva caserna situada a la 
Zona Franca. Desenes de persones ja eren 
des de les 7 de la tarda sobre la gespa de la 
Diagonal. Després d'una assemblea i quan 
començava una intensa pluja es varen plantar 
les tendes. Montserrat Sànchez i Yuste, la 


gerent del districte de Les Corts era present 
durant l'assalt policial, donant ordres que 
venien per telèfon des del consistori. Jordi 
Hereu (regidor de Via Pública) i Juan José 
Vilanova Juanola (Intendent en Cap) eren els 
responsables que les executaven després de 
fer consultes a la regidora Assumpte Escarp i 
al mateix alcalde Joan Clos segons han expli¬ 
cat alguns membres del funcionariat de l'a¬ 
juntament. La gent acampada es va ficar a 
l'interior de les tendes enmig d'una impres¬ 
sionant tempesta. Aleshores va arribar la vio¬ 
lència policial. Els agents van ruixar les ten¬ 
des amb "gas pebre" per provocar irritacions 
cutànees i lacrimògenes. Tot seguit van 
començar la destrossa de pràcticament tot, 
inclosos algunes pertinences. Varen provocar 
contusions i ferides a una vintena de camp- 
istes. Varen robar motxilles, claus, roba, sacs, 
tendes destrossades i tot el que varen 
arreplegar. Allí va quedar tothom sense pràc¬ 
ticament cap pertinença i mullats fins a la 
mèdula. A l'endemà en roda de premsa es va 
demanar la dimissió dels responsables 
polítics dels fets i dels funcionaris que van 
actuar violentament. També es va fer una 
crida perquè tothom tornés a acampar el 
mateix dimarts 21 de desembre a la tarda 
per tal d'aconseguir definitivament el dret a 
manifestació i el de llibertat d'expressió. 

Agressió feixista a les Festes de Gràcia 


Empresonat a la Model Aitor D.C., un dels autors dels fets 


S'estenen les mobilitzacions de rebuig a l'assassinat del Roger 


Barcelona.- Pràcticament, no ha estat fins que 
s'ha produït la mort del Roger que no ha 
començat a haver moviments judicials i 
políticsdesdel moment que el titular del jut¬ 
jat d'instrucció n Q ll de Barcelona, Francisco 
Gonzàlez Maillo, va excarcelar el presumpte 
assassí, Aitor D.C., sota fiança de 3.000 euros 
i amb càrrecs de lesions. Aquest últim va 
tornar a ser detingut l'anterior dilluns 13 a 
València, passant a disposició del jutjat de 
Catarroja (València). Dimecres 15, aquest jut¬ 
jat dictaminà el seu ingrés a la presó de 
Picassent (València) acusant-lo d'homicidi, i, 
divendres 17, va ser traslladat a la presó 
Model de Barcelona a petició del jutge 
instructor de Barcelona que investiga el cas. 
Per altra banda, el setmanari "El Triangle” 
publica en la seva darrera edició que la 
declaració que tres veïns de Gràcia van fer a 
comissaria el 18 d'agost, tres dies després de 


l'agressió, no va arribar al jutjat fins el 5 de 
novembre. Segons membres de la comissaria, 
el retard va ser degut a que els documents es 
van traspaperar. Aquest fet és prou greu, i 
s'afegeix a les nombroses irregularitats 
comeses per la policia en aquest cas, tenint 
en compte que les declaracions esmentades 
clarifiquen el cas i assenyalen els neonazis 
com a únics instigadors de l'agressió. 

En quant els estaments polítics, el Districte 
de Gràcia ha fet una declaració, subscrita 
per tots els partits polítics, on insta a 
l'Ajuntament de Barcelona a personar-se 
com a acusació particular i sembla ser que el 
gabinet jurídic de l'Ajuntament ho ha accep¬ 
tat. Cal recordar que els primers dies 
després de l'agressió, aquests mateixos esta¬ 
ments van intentar reduir els fets a una bar¬ 
alla entre tribus urbanes, més preocupats 
pel transcurs de les Festes de Gràcia que per 


la gravetat del que havia succeït. 
Convocatòries de rebuig a l'assassinat 
Des del passat 10 de desembre, dia de la 
mort del Roger, s'estan succeint les concen¬ 
tracions de rebuig a l'assassinat feixista a 
diferents punts de l'Estat; a Barcelona es con¬ 
tinua amb la difusió de la convocatòria de 
manifestació pel proper dijous 23, a les 7 de 
la tarda, a la plaça Urquinaona sota el lema 
"Prou impunitat feixista i policial". Pel mateix 


dijous hi ha concentracions convocades a 
València i a Toledo; dimecres 22 a Vilanova i 
la Geltrú, a les 8 de la tarda a la Plaça de la 
Vila, l'Assemblea de Joves de Vilanova ha 
convocat també una concentració de rebuig. 
El passat diumenge 19 a Madrid, desenes de 
persones es van concentrar a la plaza Tirso 
de M olina en memòria del Roger i es preveu 
alguna nova convocatòria. 

Roger assassinat! 

Prou impunitat feixista i policial 

Manifestació en contra del feixisme 

Dijous 23 de desem brea les ]9h a la plaça Urquinaona de Barceona 



Cap persona és il·legal 


La Delegació del Govern ordena la 
deportació d'una vintena d'immigrants en 
vaga de fam a la comissaria de la Verneda 


La Verneda/ Barcelona.- El passat dissabte, 18 
de desembre, un grup d'entre 100 i 150 per¬ 
sones es va manifestar per la tarda, continu¬ 
ant les protestes contra la llei d'extrangeria, 
els maltractaments i la tortura als immigrants 
i en favor del tancament dels centres d'inter¬ 
nament. El lloc triat varen ser les portes del 
Centre d'Internament de la Verneda, a la ciu¬ 
tat de Barcelona, tristament famós per les 
múltiples denúncies per tortures i maltracta¬ 
ments que sobre aquest pesen. Es varen core¬ 
jar crits i consignes contra les presons i els 
centres d'internament que comparaven aque¬ 
st amb la presó de Guantànamo. En tot mo¬ 


ment l'actitud dels concentrats va ser de ràbia 
i dolor per les més de 20 deportacions (que es 
coneguin) que es varen donar la setmana pas¬ 
sada, però sempre de manera pacífica. Tot i 
això la policia va carregar contra els manifes¬ 
tants, al crit de "vamos a por ellos", i va estar 
contínuament intimidant als i les concen¬ 
trades. Tot i la intimidació soferta, es va mar¬ 
xaren manifestació als voltants de la pres per 
a què els presos immigrants poguessin es¬ 
coltar les paraules de la gent que es trobava 
fora. L'acte va acabar amb la lectura d'un man¬ 
ifest de censura als Centres d'Internament. 

Presos i preses en lluita 


Criminalització dels moviments socials 


Tres presos morts a diferents centres 
penitenciaris de l'Estat espanyol 

Gasteiz/ Euskal Herria.- El primer mort és natural de Sevilla, de 30 anys d'edat i es trobava 
temporalment a la presó de Langraiz, traslladat des de la presó de M ontehermoso (Alacant) 
per assistir a un judici. El seu cos, segons fonts penitenciàries, va ser trobat penjat de la porta 
de seguretat de la cel·la amb el cinturó d'un barnús. L'informe provisional confirma que la 
seva mort es va donar per una asfíxia aguda, provocada per suïcidi a les Eh del 15 de desem¬ 
bre. A la mateixa hora va ser trobat sense vida, a l'interior del seu llit, un jove de 21anys i nat¬ 
ural de Las Palmas. L'informe de l'autòpsia la descriu com mort soptada per insuficiència 
cardíaca aguda i edema pulmonar, i situa la mort a les 4 de la matinada de la mateixa nit. 
Zuera/ Saragossa.- Un altre pres que condemnat a la presó de Zuera va ser trobat mort, el 
matí del mateix dia 15 de desembre, penjat a la seva cel·la. Contra-lnfos +Gara 15/ E/ 04 


Okupació i centres socials 



S’okupa l'oficina de mobbing de l'Ajuntament de 
Barcelona per presentar l'Oficina per l'okupació 


Barcelona.- El passat divendres E de desembre diversos col·lectius i associacions veïnals van 
participar a la presentació de l'Oficina d'O kupació, promoguda per l'Assemblea d'O kupes de 
Barcelona. La presentació es va realitzar a l'Oficina contra la Violència Immobiliària que 
l'Ajuntament de Barcelona va obrir 
l'any 2003 a la Ronda de Sant Pau, 
quan una setantena de persones 
van okupar-la i es va fer una roda de 
premsa on es va donar per inaugu¬ 
rada la nova Oficina d'O kupació. 

L'acció es realitzà en aquestes de¬ 
pendències de l'Administració per 
denunciar la brutal violència immo¬ 
biliària que actualment es pateix a 
Barcelona, de la qual l'Ajuntament 
n'és un dels principals responsables. 

Oficina d'O kupació 211 E/ 04 interpretació musical ae t u kupa tu i arnoe" 

a la seu municipal de l'oficina del mobbing. 


Diverses accions directes reivindiquen l'okupació 


Barcelona.- Diferents accions directes en 
solidaritat amb el moviment okupa van tenir 
lloc el dimecres 15 de desembre de 2004 a 
Barcelona, en resposta a l'increment dels 
desallotjaments i a la intensitat de la repres¬ 
sió. A Ciutat Vella, una vintena de persones 
disfressades de treballadors de la neteja, 
guiades per un fals policia i acompanyats 
per un advocat fictici, van procedir al desal¬ 
lotjament d'una agència immobiliària a 
primeres hores del matí. L'encarregada de 
l'agencia va ser acompanyada a fora, mentre 
es transportava el mobiliari cap a la vorera, i 
es pintaven amb esprai uns eslògans a l'inte¬ 
rior i en els vidres i parets del local. Es va 
baixar la persiana i es va pintar l'eslògan 
"desallotjat". Mentrestant, en el barri del 
Clot, unes quinze persones disfressades de 


Papas Noel irrompien en una agència immo¬ 
biliària, escrivint uns eslògans pro-okupació 
a les parets i abocant cola sobre els ordi¬ 
nadors, mentre es distribuïen octavetes als 
que passaven per allà. A causa de l'acció, l'a¬ 
gencia va haver de tancar la resta del dia. 
Durant la nit de dimecres a dijous, més de 
cinquanta agències immobiliàries van ser 
decorades amb eslògans de suport als oku¬ 
pes i els seus panys van ser boicotejats. Cal 
destacar que els passats 2 i 3de desembre al 
voltant de les 3 de la matinada van ser 
sabotejades tres immobiliàries del barri de 
l'Eixample de Barcelona. En aquesta ocasió 
es van utilitzar quatre artefactes explosius. 
Dues immobiliàries van ser atacades la nit 
del 2 i el dia 3 va ser atacada la tercera. 

M arxes de Torxes arreu de Catalunya 
en suport als i les preses polítiques 


Barcelona.- El passat dissabte dia 18, i com 
va sent habitual per aquestes dates en els 
darrers anys, diverses poblacions catalanes 
van ser escenari de marxes de torxes convo¬ 
cades per Rescat en suport als presos i pre¬ 
ses catalanes que es troben dispersats per 
tot el territori espanyol. 

Les ciutats on hi havia convocades aquestes 
marxes eren Sant Cugat, Lleida, Girona, 
Sabadell, Terrassa, Manlleu, Berga, Barce¬ 
lona, Vilanova i la Geltrú i Vilafranca del 
Penedès, on hi van assistir més de D0 per¬ 
sones. A Capellades s'hi farà una el proper 
dia 24 de desembre. 

A Barcelona, la marxa va aplegar prop de 
duescentes persones, que es van concentrar 


a Canaletes a les 18.30h del dissabte. 
Pancartes en record del Zigor, la Laura, el 
Diego, Juanra, Lola, però també dels presos 
de l'Hospitalet i contra la repressió, i con¬ 
signes contra la tortura, la dispersió, la 
Brigada d'Informació i la repressió envers la 
dissidència acompanyaren la marxa fins la 
plaça Sant Jaume. Allà s'hi va instalar un 
equip de veus i es van llegir comunicats de 
diversos presos i preses: els presos polítics 
catalans, els anarquistes detinguts ara fa un 
any, un escrit en memòria de Pedro Àlvarez, 
dels detinguts del 4 d'octubre a Sants i 
també un escrit recordant la mort d'en 
Roger a mans d'un feixista. 

Gabriele Kanze alliberada després d'ésser 
condemnada a una pena inferior al temps 
que ha estat en presó preventiva 


M adrid - «El passat 29 de novembre es va dur 
a terme el judici a l'Audiència Nacional a 
Madrid contra l'alemanya que va concloure 
amb una pena que va permetre el seu allib¬ 
erament immediat. Gabriele era acusada per 
tinença d'armes i explosius i col·laboració 
amb banda armada amb una demanda fiscal 
de 22 anys que servia com a justificació pel 
seu empresonament. Finalment va ser con¬ 
demnada a 2 anys i 8 mesos, condemna 
lleugerament inferior al temps que ha passat 
empresonada entre Suïssa i l'Estat espanyol, 
ja que les "proves" contra ella van quedar 
sense base quan fins i tot els policies que van 
efectuar els escorcolls l'any B94 deien que al 
pis que ella va llogar l'any anterior no s'hi 
trobaven armes ni explosius. Amb la con¬ 
demna a 2 anys 8 mesos per "col·laboració" es 
justificà la presó preventiva de tan llarga 
durada, que aixecava crítiques sobretot a 
Alemanya (tot i que els i les acusades per 
"terrorisme" en aquell estat també s'hi havien 
de passar anys en aquella situació abans que 
engegués el seu judici, malgrat les revisions 
de penes molt més freqüents i no cada dos 
anys com aquí). Aquestes crítiques van moti¬ 
var una quarantena de visitants a observar el 
judici, la major part dels quals provenia de l'e¬ 
stat alemany, entre ells i elles molts represen¬ 
tants del món jurídic i d'iniciatives de drets 


civils. També estaven presents tres membres 
de l'embaixada alemanya a Madrid. Finalment 
la Gabriele va sortir en llibertat cap a les deu 
de la nit del passat dia 29 de novembre. Des 
de Barcelona, li enviem una forta abraçada i 
el crit de Llibertat totes les preses i presos 
polítiques i fora la llei antiterrorista.» 

Cal destacar la incidència que ha tingut aque¬ 
st cas arreu d'Alemanya. La presència d'obser¬ 
vadors va conduir a una declaració formal 
posterior al judici en què membres com ara 
ex-ambaixadors, comitès pels drets humans i 
advocats van criticar durament el procedi¬ 
ment empleat per l'Audiència Nacional. Entre 
d'altres, van destacar que la condemna no ha 
fet justícia i que l'extradició des de Suïssa a 
l'Estat espanyol fou concedida responent a 
acusacions no sostenibles i en base a declara¬ 
cions sota tortura. També informaven que la 
Fiscalia de Berlín havia suspès les investiga¬ 
cions d'aquest cas per considerar que man¬ 
caven proves inculpatòries. Finalment van 
denunciar que el model de presó preventiva a 
l'Estat espanyol permet una estada en presó 
de fins a dos anys sense necessitat de proves 
i una prolongació de fins a quatre anys, sense 
necessitat de justificar la durada de les inves¬ 
tigacions; fet que possibilita que «la presó 
preventiva s'utilitzi indegudament». 

12 ANYS D'UN ASSASSINAT IMPUNE 


Continuen exigint justícia en 
el 32è aniversari de la mort de 
Pedro Àlvarez a mans d'un policia 


Hospitalet/ Baix Llobregat.- Tal com anun¬ 
ciàvem en el butlletí anterior, el passat ]5 de 
desembre, feia justament E anys que en 
Pedro Àlvarez fou assassinat quan tenia 20 
anys per un policia que li disparà un tret al 
cap, en presència de la seva companya. Poc 
temps després, fou detingut un agent de la 
policia nacional com a presumpte autor. Una 
setmana després, amb el cas sota sumari, l'a¬ 
gent fou alliberat. La família, des l'any 2000, 
no ha estat informada sobre l'existència de 
cap tipus d'investigació. En dues ocasions 
(3999 i 2004) la família va sol·licitar al ple de 
l'ajuntament de l'Hospitalet, la seva inter¬ 
venció en el cas. Van rebre el recolzament de 
totes les forces polítiques, però aquest es 
traduí en paraules buides. La família i amics i 
amigues en els actes d'aquest Eè aniversari, 
van tornar a exigir que l'ajuntament es per- 
soni com acusació i es bellugui per a que es 
realitzin les investigacions necessàries i es 
desenvolupi el procediment adequat fins 


que s'esbrinin total i definitivament les 
responsabilitats en la mort d'en Pedro. 

Al matí, una trentena de persones es con¬ 
centraren als jutjats de l'Hospitalet on 
desplegaren una pancarta i repartiren 
octavetes. Vària gent s'aturava recordant el 
cas i sorprenent-se que encara continués 
sense ser aclarit. A les vuit del vespre del 
mateix dia, sortia una manifestació amb la 
participació d'unes dues-centes persones, 
des de les pistes de petanca de l'Avinguda 
Catalunya, on fou assassinat, fins l'ajunta¬ 
ment de l'Hospitalet. 

Tot i que la manifestació fou tranquil·la, un 
fort dispositiu de mossos d'esquadra es 
desplegà davant totes les institucions (jut¬ 
jats, comissaria dels mossos d'esquadra, 
comissaria de la policia nacional, etc.) al 
costat de les quals, circulava la manifestació. 
Finalment, a l'ajuntament es deplegaren 
dues pancartes i es llegí un comunicat. 

Butlletí setmanal 


tel: 93.442.62.53 


Gontra-Infos 


CORREU electrònic: 

«zitzani a@si nd o m i ni o .net» 
























Antiinstitucional 


Anticapitalism e 


Querella contra Xavier Casas pel cas Pablo Díez 


Barcelona.- CGT-Autobusos ha presentat 
una querella criminal contra Xavier Casas 
president de TM B i Primer Tinent d'Alcalde 
per falsedat en la narració dels fets acor- 
regutsa conseqüència del comiat i posterior 
suïcidi del treballador Pablo Díez, tipificada 
en l'Art. 390 punt 4 del Codi Penal, delicte 
castigat amb les penes de presó de 3 a 6 
anys, multa de 6 a 24 mesos i inhabilitació 
especial per temps de 2 a 6 anys, a l'autori¬ 
tat o funcionari públic que, en l'exercici de 
les seves funcions, cometi falsedat; faltant a 
la veritat a la narració dels fets. 

La denúncia es basa en les manifestacions 
emeses per Xavier Casas en sessió plenària 
de la EMT (Entitat Metropolitana del 
Transport), on contestant a les preguntes 


dels senyors Riera i Jaume Ciurana 
Consellers de la EMT va afirmar, faltant a la 
veritat y referint-se a Pablo Díez que "..no es 
va fer l'acomiadament” i "que aquest trebal¬ 
lador no va ser acomiadat" (cites textuals de 
l'acta del Plenari). Pablo es va suïcidar el 31de 
M arç després d'haver rebut la carta de comi¬ 
at el 30 de Març, acomiadament que Xavier 
Casas nega a posteriori. La representació de 
TM B el 26 de Octubre del 2004 reconeix l'a¬ 
comiadament Improcedent en l'acta de con¬ 
ciliació del jutjat de lo Social N Q 7. Una per¬ 
sona com, Xavier Casas, que ostenta 12 càr¬ 
recs públics coneguts, no es pot permetre 
afirmacions tan contradictòries, sobre tot 
quan les conseqüències van ser tan tràgiques. 

Campanya contra les 
patents de programari 

Brusel·les.- El 5 de desembre, el comitè de 
representants permanents del Consell de 
Ministres de la UE, va decidir que s'apro¬ 
varia la legalització de patents de progra¬ 
mari ignorant les esmenes significatives del 
Parlament Europeu del setembre passat i els 
acords internacionals sobre els drets d'au¬ 
tor. Després de mobilitzacions a vàries ciu¬ 
tats europees, es va aconseguir un canvi d'a¬ 
genda, un retard del procés. Tal com asse¬ 
nyala l'associació d'usuaris de GNU/ Linux 
Caliu, «la matèria primera de la creativitat 
informàtica, els mètodes i tècniques utilitz¬ 
ables, es veuria divida i monopolitzada en¬ 
tre unes poques grans empreses estrange¬ 
res. Moltes de les patents bloquegen àrees 
senceres de la informàtica i sovint es mono¬ 
politzen problemes més que solucions, de 
manera que no es pot desenvolupar una 
solució alternativa. I quan es pot, no val la 
pena. Ningú pot reinventar tota la infor¬ 
màtica des de zero i tirar endavant una 
empresa. (...) Creiem que és important que 
totes les empreses i els professionals de la 
informàtica es mobilitzin en contra d'una 
directiva que no només elminaria les emp¬ 
reses que treballen amb programari lliure 
sinó que obligaria la resta d’empreses de 
programari a plegar o convertir-se en 
pseudobufets d'advocats.» 

Caliu +Contra-lnfos 2]/ E/ 04 




Invasió d’Irac: 
la massacre continua 


17.621 

CIVILS IRAQUIANS ASSASSINATS DES DEL 20 DE MARÇ 


9.215 

MILITARS DE LA COALICIÓ INVASORA FERITS 


1488 

SOLDATS DE LA COALICIÓ INVASORA MORTS 

(32 durant l'última setmana) 


Els JOVES PRESOS de l'Hospitalet 


Els MOSSOS HAN presentat denúncia per manifestació il·legal I DANYS 

Tornen el megàfon requisat a una marxa 
en solidaritat als presos d'Hospitalet 

L'Hospitalet/ Barcelonès.- El passat dimecres 15 de desembre, el jove que havia estat retingut 
i conduït a la comissaria dels mossos de l'Hospitalet després d'una manifestació en solidar¬ 
itat amb els presos de l'Hospitalet, va anar acompanyat del seu advocat a que li retornessin 
el megàfon que li havien requisat. Els mossos van retornar-li el megàfon però el van infor¬ 
mar que ell i una noia havien estat acusats d'un delicte administratiu de manifestació il·legal 
i d'una falta de danys. La falta de danys l'havia de resoldre el jutjat n. 5 de l'Hospitalet i ho 
va fer arxivant la falta. Ara queda saber si tirarà endavant el delicte de manifestació il·legal. 
Aquell mateix matí un cop recuperat el megàfon ja va tornar a funcionar, davant dels jutjats 
de l'Hospitalet a les concentracions de suport a un jove de l'Hospitalet que havia estat ata¬ 
cat per uns nazis i declaraven aquell matí, i també per denunciar la mort a mans d'un poli¬ 
cia de Pedro Alvarez fa 12 anys. Una abraçada ben forta al Pare i M are d'en Pedro, a l'Armen 
i l'Eudald i a tota la gent que van anar a la mani i després a comissaria quan van retenir al noi 
i requisar el megàfon. Atots ells i elles: la lluita és l'únic camí. Contra-lnfos 23/ 12/ 04 


Del 21 al 24 de desembre als jardins de Palau Reial de Diagonal 

Acampada pel 3,5%d'ajut solidari 

Divendres 31 de desembre a partir de mitjanit a Hospitalet 

Cap d'Any antirepressiu a l'Òpera 

Suport econòmic als represaliats d'Hospitalet i Cornellà 
Nou Compte Corrent: 2300 0039 90 0306229903 

El 31de desembre volen desallotjar el local històric de Gràcia 

Ens volen tancar La Violeta 


«Alerta roja a Itoiz» 


Defensa dels espais naturals 


Itoiz/ Nafarroa.- Des de Solidari@s con Itoiz 
ens envien un comunicat d'Alerta roja que 
amb el títol de «iCual serà la gota que colme 
el vaso?» insisteix en la greu situació en la que 
estan les valls de la zona de Itoiz. A part de la 
destrucció d'aquelles valls i la desaparició 
dels seus pobles, de buidar les nostres butx¬ 
aques per omplir les seves i de perseguir i 
empresonar a l'oposició, la presa d'Itoiz i el 
fet que aquesta s'estigui omplint, generen un 
munt de riscos a la població de la zona. S'han 
donat tot un seguit d'esquerdes al centre de 
la presa que està obligant a treure constant¬ 
ment l'aigua amb moto-bombes, s'estan pro¬ 
duint esllavissades a les vessants que es 
vénen donant durant les proves per omplir-la 
i diverses canonades es troben obstruïdes, 
convertint el pantà en una bomba de rellot¬ 
geria. Però actualment els riscos majors els 
suposen tot el seguit de terratrèmols a la 
zona (veure: 

http/ / www.mfom.es/ ign/ top_geografico.h 
tml) que està provocant la pujada del nivell 
de l'aigua. Diversos estudis geològics alerten, 


Repressió i Llei Antiterrorista 


Madrid.- El jove va declarar el passat dime¬ 
cres 15 a l'Audiència Nacional i el dijous va 
ser sotmès a un estudi psicològic. 
Supermercados DIA és l'empresa que ha dut 
el noi de 14 anys de LLoret de Mar a 
l'Audiència N acional. Recordem que el jove va 
declarar davant la Fiscalia de menors de 
l'Audiència Nacional, acusat de delicte de ter¬ 
rorisme per haver enviat correus electrònics a 
tres empreses que treballen al nostre país. El 
noi els demanava que etiquetin en català, i 
signava els missatges com 'Exèrcit del Fènix' 
(extret de la novel·la de Harry Potter). Dues 


des de fa temps, els perills de la construcció 
de la presa. L'Assemblea de veïnes, amenaça¬ 
da per aquests riscos, exigia l'aturada de la 
pujada del nivell de l'aigua i que es buidés 
totalment allò omplert. A tot això, hem assis¬ 
tit a un silenci oficial que més tard ha donat 
pas a una sèrie de mentides i manipulacions: 
"es un pantano antiseismos", "los terremotos 
son beneficiosos para el pantano” o "no hay 
fallas debajo del vaso". Per altra banda a finals 
de novembre el tribunal de drets humans 
d'Estrasburg rebutjava el recurs presentat per 
la Coordinadora de Itoiz donant cobertura a 
l'omplerta del pantà. Des de Solidari@s ens 
demanen que estiguem atentsa la situació. 

A data 20/12 s'ha instal·lat un acceleròme- 
tre i iniciat estudis específics a la zona per 
estudiar si els més de 175 terratrèmols de la 
zona han estat induïts per l'ompliment de la 
presa, mentre una altra sacejada de magni¬ 
tud 2.5 feia tremolar el poble de Nagore. 

M és info: www.sindominio.net/ sositoiz/ 

Solidari@s con Itoiz + 
Contra-lnfos 21/12/ 04 


de les empreses, Leche Pascual i Mercadona, 
no han denunciat a l'Èric, però DIA, sí que ho 
ha fet. VilaWeb ha volgut contactar amb els 
portaveus de la cadena de supermercats, que 
pertany al Grup Internacional Carrefour, però 
aquests han dit taxativament que no faran cap 
declaració. El passat dimecres 15 el noi va 
declarar durant quatre hores; a la sortida, la 
fiscalia va anunciar que mantenia l'acusació 
de terrorisme i hi afegia 'ultratge a la ban¬ 
dera', per unes fotografies trobades a l'ordi¬ 
nador del noi. L'advocat i la família, diuen 
que les acusacions són absurdes i 


M arxa contra la base 
de muntatge del Tren 
de Gran Velocitat a 
Vilafranca del Penedès 

Vilafranca/ Baix Penedès.- Prop de 150 per¬ 
sones es van mobilitzar el passat dilluns en 
una marxa festiva contra la base de 
muntatge del Tren de Gran Velocitat (TGV) 
a Vilafranca del Penedès. Els habitants del 
Penedès saben que la base de muntatge és 
un fet i que les vinyes ja no tornaran a les 
onze hectàrees afectades pel projecte. 
M algrat això, la convocatòria des de Sal vern 
el Penedès va reunir prop de 150 persones 
que van fer una marxa d'una hora i mitja per 
visitar els terrenys afectats i plantar-hi una 
pancarta contra la base del TGV. Abans de 
sortir en direcció als terrenys afectats, els 
manifestants van repartir fui Is al mercat de 
la Fira del Gall, amb nassos de Pinotxo a la 
cara i cridant consignes contra la base de 
muntatge i «els polítics mentiders». 

Contra-lnfos 20/ 12/ 04 


desmesurades. Nombrosos col·lectius po¬ 
lítics i socials donen suport al jove; ahir 
diputats catalans a Madrid el van acompan¬ 
yar a declarar, i ERC va dur el cas al Congrés, 
en una interpel·lació polèmica. La formació 
independentista CUP fa una crida a la ciu¬ 
tadania dels Països Catalans a exigir el dret a 
viure plenament en català i proposa que 
tothom faci arribar queixes i denúncies a les 
grans superfícies i empreses que operen en 
el nostre territori atenguin, retolin i eti¬ 
quetin en català; i més concretament,criden 
a fer BO ICOT actiu a «Supermercados DIA» i 
a l'empresa Carrefour, que són responsables 
directes de la denúncia presentada contra el 
jove de Lloret de M ar. Vilaweb 21/12/ 04 


DIA ésqui ha dut el noi de Lloret a l'Audiència 


:^L'oratge de la setmana vinent 



Arriba definitivament l’hivern amb tota la seva força. Una entrada d’aire fred del nord marcarà la línea de les temperatures a 
partir del dia de Nadal. L’ambient en general serà assoleïat però amb alguns ruixats a zones de muntanya. Ventades fortes 
a Tarragona i Girona. Els termòmetres es situaran entre els O i els 8 graus a la ciutat de Barcelona a partir de diumenge. 


























































